
U    I M E    R E P U B L I K E     H R V A T S K E

R J E Š E N J E
	

	Trgovački sud u Rijeci, po sucu pojedincu Tamari Jugo Smoljanović, u stečajnom predmetu povodom zahtjeva predlagatelja FINANCIJSKE AGENCIJE za provedbu skraćenog stečajnog postupka nad dužnikom LOVAČKIM DRUŠTVOM "KOŠUTNJAK", Novi Vinodolski (OIB:22217622146), Sveta trojica 1, 10. travnja 2017.

r i j e š i o    j e

	Obustavlja se skraćeni stečajni postupak nad dužnikom LOVAČKIM DRUŠTVOM "KOŠUTNJAK", Novi Vinodolski (OIB:22217622146), Sveta trojica 1.

Obrazloženje

Predlagatelj Financijska agencija, Regionalni centar Rijeka podnijela je ovome sudu 4. studenog 2016. zahtjev za provedbu skraćenog stečajnog postupka nad dužnikom LOVAČKIM DRUŠTVOM "KOŠUTNJAK", Novi Vinodolski (OIB:22217622146), Sveta trojica 1 (dalje: dužnik) temeljem čl. 429. Stečajnog zakona (Narodne novine br. 71/15, dalje: SZ-a). 
Temeljem odredbe čl. 430. i 431. SZ-a, oglasom objavljenim na mrežnoj stranici e-Oglasne ploče suda pozvane su osobe ovlaštene za zastupanje dužnika po zakonu u roku od 15 dana od dana objave oglasa podnijeti sudu popis imovine i obveza na propisanom obrascu i pozvani su vjerovnici dužnika u roku od 45 dana predložiti otvaranje stečajnog postupka i po pozivu suda predujmiti iznos potreban za namirenje troškova postupka. 
U zakonskom roku, 9. veljače 2017. vjerovnik MARIJA JOVANOVIĆ (OIB:46711992642) iz Novog Vinodolskog, Antuna Mažuranića 63a, podnio je ovom sudu prijedlog za otvaranje stečajnog postupka nad dužnikom.  
U prijedlogu je naveo da prema dužniku ima tražbinu u iznosu od 834.049,25 kn temeljem presude Županijskog suda u Rijeci poslovni broj Gž-708/14 od 16. prosinca 2015. kojom je preinačena presuda Općinskog suda u Crikvenici poslovni broj P-311/03 od 14. studenog 2013. i rješenje o ovrsi istog suda poslovni broj Ovr-1209/2016 od 12. prosinca 2016.
Zaključkom od 21. ožujka 2017. sud je pozvao vjerovnika uplatiti ukupan iznos od 10.000,00 kn za namirenje troškova stečajnog postupka, što je isti učinio 30. ožujka 2017.
Prema odredbi čl. 433. SZ-a ako nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe čl. 431. SZ-a sud će obustaviti skraćeni stečajni postupak i odgovarajućom primjenom općih odredaba stečajnog postupka donijeti rješenje o pokretanju prethodnog postupka, odnosno otvaranje stečajnog postupka. 

Slijedom svega navedenog, a budući da u konkretnom slučaju nisu ispunjene pretpostavke za istodobno otvaranje i zaključenje stečajnog postupka nad dužnikom to je valjalo temeljem čl. 433. SZ-a obustaviti skraćeni stečajni postupak. 
Napominje se da će sud po pravomoćnosti ovoga rješenja odgovarajućom primjenom općih odredbi stečajnog postupka propisanih Stečajnim zakonom donijeti rješenje o pokretanju prethodnog postupka. 

U Rijeci, 10. travnja 2017.
    
Sudac
Tamara Jugo Smoljanović




UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, u dva primjerka, u roku od osam dana od objave pismena na mrežnoj stranici e-Oglasne ploče sudova.
 


DNA:
- predlagatelju
- vjerovniku po punomoćniku Petru Maroviću, odvjetniku u Rijeci, Dežmanova 3
- e-Oglasna ploča suda

Spis u kalendar, 10.5.2017. 

U Rijeci, 10.4.2017. 

Sudac
Tamara Jugo Smoljanović
(sudska savjetnica
Tina Ružić Škrobonja)

